
STOP 



Early Journal Content on JSTOR, Free to Anyone in the World 

This articie is one of nearly 500,000 scholarly works digitized and made freely available to everyone in 
the World byJSTOR. 

Known as the Early Journal Content, this set of works include research articies, news, letters, and other 
writings published in more than 200 of the oldest leading academic Journals. The works date from the 
mid-seventeenth to the early twentieth centuries. 

We encourage people to read and share the Early Journal Content openly and to teil others that this 
resource exists. People may post this content online or redistribute in any way for non-commercial 
purposes. 

Read more about Early Journal Content at http://about.istor.org/participate-istor/individuals/early- 
journal-content . 



JSTOR is a digital library of academic Journals, books, and primary source objects. JSTOR helps people 
discover, use, and build upon a wide ränge of content through a powerfui research and teaching 
platform, and preserves this content for future generations. JSTOR is part of ITHAKA, a not-for-profit 
Organization that also includes Ithaka S+R and Portico. For more Information about JSTOR, please 
contact support@jstor.org. 



Emendatioiies M. Tullli Clceronisi 
epistolarum. ^} 



Fam. 8, 11, 2: Cum de hostiis ageretur. Hie cum 
iam Emestius recte scripsisset hostibus, propagaverunt errorem 
Orellius et Lipsiensis obliti Q. fr. 3, 2, 2 eandem Medice! 
corruptelam, qui ibi quoque in eadem re non hostium sed 
hostiarum praebet, se ut par erat sustulisse. 

Farn. 8, 14, 3: Causam illam non homines odi. 
Hunc locum ut nondum satis emendatum iudicem Medicei aucto- 
ritate adducor qui praebet illam unde homines. Atque 
cum unde fam. 11, 14, 2 ortum sit ex valde, idem Att. 
10, 1, 2 factum esse admodum sit probabile, vide ne ita 
legendum sit: causam illam valde, homines minus 
odi. 

Fam. 10, 24, 3: Quanta sit aviditas hominum non 
sine causa ftalis victoriae — . Erravi cum in priore 
harum emendationum parte scribendum proposui capitalis. 
Verum est fatalis, cf. fam. 15, 15, 2: illo quasi quodam 
fatali proelio facto, neque multum discrepat quod in eiusdem 
Planci epistolis fam. 10, 8, 3 legimus: funesta orbi terra- 
rum Victoria. **) 

*) Pars prior harum emendationum vulgata est in programmate 
paedagogii Kegii Putbusiensis a. 1855. 

**) Ut oblata hac occasione nonnulla alia quae in priore harum 
emendatt. parte minus recte disputavi corrigam, nee quas ad Att 11, 25, 3 
et 13, 27 proposui coniecturas amplius defendere sustineo et Att 5, 11, 6 
de notione vocis excusatio vereor ne calidius statuerim. De iis quae 
incerta esse dixi amplius quaerenti iam mihi apparuit, Att. 2, 14, 2 
Tulgatam interpimctionem mutandam non esse, plus etiam quam antea 
dubitationis creant Att. 4, 3, 5; 11, 8, 1. 

Fam. 10, 33, 1: Tametsi tantam calamitatem rei 
publicae quam tardissimc audire optandum est, sed 
illis qui prodesse nihil possunt neque mederi. Hie 
quid sibi velit vox sed non dispicio; intellectum haberent 
imprimis, praesertim vel simile quid; ad sententiae integritatem 
cum ne haec quidem requirautur, locum nuUo negotio sanabi- 
mus voce illa quam male duplicatum est genuit (cf. Wesenbergii 
emend. p. 97) deleta. Idem sed non minus offendit Att. 9, 2, 
a, 3: tum ex re et ex tempore capiemus consilium, sed 
utemur tuo, ubi fortasse scribendum est id est utemur tuo, 
cf.Att.7, 7, 7: assentier Cn. Pompeio, id est T.Pomponio. 

Fam. 12, 1, 1: Deinde cum suspicarere uos moliri. 
Nullo pacto verbum moliri sine significatione eius rei quam 
quis molitur ponere licuit vel Ciceroni vel cuivis alii. Mendum 
adhuc opertum toUemus scribendo: cum suspicarere res 
novas nos moliri. 

Fam. 14, 4, 3: Si est spes nostri reditus, eam con- 
firmes et rem adiuves; sin ut ego metuo transactum 
est, quoquo modo potes ad me venias. Potest quidem 
fieri, ut hie Cicero uxorem rem familiärem curare iusserit, sane 
facilius id intelligemus quam si cum Lambino non rem sed re 
legerimus; at quae inter utrumque enuntiatum si est spes et 
sin ut metuo aperta intercedit oppositio ad leetionem multo 
elegantiorem ducit etEomae adiuves. Paullo post legitur 
illius misellae matrimonio et famae eönsulendum est. 
Quomodo matrimonio TuUiae consuli vel debuerit vel potuerit 
quidve matrimonii cum fama coniunetio sibi velit nesciö. Pisonis 
Tulliae mariti paullo post mentio fit. Hie ubi statim de Teren- 
tiae quoque re familiari sermo est, aptissime legemus patri- 
monio; iam fama quaenam intelligenda sit apparet, cf. Att. 
16, 15, 5: me res familiaris movet; rem dieo? immo 
vero existimatijo. De eadem TuUia Att. 11, 9, 3 legimus: 
istam miseram patre patrimonio fortuna omni spolia- 
tam relinquam, atque ibi quoque I matrimonio praebet. 

Fam. 15, 16, 2: His autem spectris etiamsi oeuli 
possent feriri, quod vel iis ipsa oceurrunt, animns qui 

possit non video. M praebet velis ipsa currunt, in quo 
latet: velis nolis ipsa accurrunl. 

Fam. 16, 3, 2: Satis quotidie te videro si valebis. 
Ita Codices. Ernestii coniecturam cito te videro recepit 
Lipsiensis. Veri inveniendi via non fefellit Orellium, cum sen- 
tentia quidem nulla proposuit satis quo te die videro, 
legendum enim est: satis propinquo te die videro. 

Fam. 15, 20, 2: Tu mi Treboni, quoniam ad amo- 
rem meum aliquantum olim discedens addidisti, quo 
tolerabilius feramus igniculum desiderii tui, crebris 
nos litteris appellato. Manutium secutus Wesenbergius 
scripsit aliquantulum, sed quod statim sequitur igniculum 
alio ducit. In olim latere videtur olei, non secus ac proxima 
epistola legitur cum incendisses cupiditatem meam. 

Q. fr. 1, 3, 5: De quo scribunt ad me quidem 
multi multa et se sperare demonstrant, sed ego quid 
sperem non dispicio. Cum totius sententiae conformatio, 
tum vox dispicio, quam ad multa multorum illorum argumenta 
referri apparet, docent legendum esse sperent. 

Att. 5, 3, 3: Beneventum cogitabam hodie. „De 
nostra continentia et diligentia esse satis." — Facie- 
mus satis. Ita Orellius. Hoc de XYZM. Scribendum est: 
Cogitabam hodie. Nostra continentia et diligentia 
sociis faciemus satis. Cf. fam. 15, 4, 1: qua aequitate 
et continentia tuerer socios, praeterea fam. 15, 1, 3; 5; 
15, 4, 14; 15, 5, 1. Pertinet hie locus ex parte ad genus 
corruptelarum quod fliTtoy^'^tpia, continetur, quo vix aliud 
latius patet in his epistolis, quamquam pluribus etiamnum locis 
fraudi fuit editoribus. Att. 3, 15, 7: totam Italiam in me 
erectam ad me defendendum destitui frustra iam Erne- 
stius seclusit in me. Att. 4, 2, 3 legitur de Clodio contio- 
nante nuntiat inani populo, sed ineptum inane nihil nisi 
male duplicatum nuntiat, quod ita esse probat etiam Medicei 
lectio nuntiant. Att. 9, 5, 3: Ex eo fortasse ea con- 
silia nascentur aliaeque litterae. Scribendum est alia 
consilia. Littera e adhaesit ex fortasse, lia ut omitteretur 

vox consilia effecit. Att. 10, 8, 8: haud sane mea multum 
interfuerit utrum factum an fiat videam an futurum 
esse multo ante viderim. Factum fiat videam pr. M. 
Correxit Orellius qui quod Att. 9, 2 contulit prorsus caecutivit. 
Ibi sunt tria interrogationis membra, hie duo, quorum alternm 
bipartitum satis male illud quidem conformatum neque sententia 
apta. Hie quoque fiat ex factum originem duxit et redeun- 
dum est ad superiorum editorum scripturam utrum factum 
videam. Cf. Phil. 5, 7: non ante factum vidimus quam 
futurum quisquam est suspicatus? Att. 14, 7, 1: Is mihi 
de Mario et de re publica aliqua quaedam sane pes- 
sima. Scribendum videtur de re publica attulit quaedam. 

Q. fr. 3, 1, 20: Annali pergratae tuae litterae 
fuerunt, quod et curares de se diligenter et tamen 
consilio severissimo iuvares. Quod recepit ex Orellii 
coniectura Lipsiensis se verissimo commendatur loco qui 
legitur Att. 9, 7, a, 1 verissimum tibi consilium dabi- 
mns. At displicet iuvares, quo recepto particula tamen non 
habet quo referatur. Mediceus praebet iurares, in quo latere 
puto obiurgares. 

Q.fr.3, 2, 2: Cum Gabinius — bonus Imperator noctu 
in urbem hostium plane invasisset. Hie ut sermonis 
Tulliani elegantia reciperetur, plane mutandum est m plenam, 
quae voces etiam Att. 1, 16, 7 locum mutaverunt. Mox verbis 
homo undique actus cum a me maxime vulneraretur 
aliquantum venustatis accedit, si vulnerandi imagine servata 
scripserimus homo undique ictus. 

De pet. cons. § 10: Nota sunt et ea tu saepius legito. 
Minim quod ad ea potissimum quae nota sint legenda Quintns 
fratrem hortatur, cum praesertim pauUo ante ne se ipsnm 
quidem amplius de iis scripturum esse confirmaverit. Scribendum 
est legisti. 

Att. 2, 5, 2: Ecqui consulies parentnr. Non id 
Cicero quaerit, num onmino consules in proximum annum 
parentur, ea de re dubitatio nulla erat, sed quinam: utrum ut 
sequentia docent, Pompeius et Crassus an cum Gabinio Sulpi- 

cius. Ilaque scribendum est et qui, ut statim et num quae 
novae leges; et cuinam auguratus deferatur. 

Att. 2, 17, 2: Hac quidem cura carte iam vacuum 
est. Ciceronem ita dixisse: aliqua re mihi vacuum est 
pro aliqua re solutus sum cum per se haud probabile est 
tum repugnat Medice! auctoritas qui praebet vacuus est. 
Scripsit Cicero: Hac quidem cura certe iam animus 
vacuus est. Cf. Q. fr. 3, 4, 4: opera quae non modo 
tempus sed etiam animum ab omni cura vacuum desi- 
derat. Quam facile animus obliterari potuerit nemo non 
videt. 

Att. 3, 7, 1: Quod me rogas et hortaris ut apud 
te in Epiro sim, voluntas tua mihi valde grata est 
et minime nova; sed ut consilium mihi quidem 
optatum, si liceret ibi omne tempus consumere, 
odi enim celebritatem — esset mihi ista solitudo 
non amara — sie itineris causa primum est devium. 
Afferenda fuit tota periodus, ut inteüigatur quam parum apte 
haec decurrant. M praebet sed consilium, deinde sed 
itineris. Itaque videtur oratione post nova maiore inter- 
punctioue incisa legendum esse esset consilium, deinde 
sed itineris. 

Att. 3, 7, 3: Quem quidem ego nee quomodo Visu- 
ms nee ubi dimissurus sim scio. Nee omnino de loco 
ubi frater vel videndus vel dimittendus erat hie dicit scriptor 
(eam dubitationem paullo ante significavit) nee si id vellet par- 
ticula ubi praegresso quomodo ponenda erat, quasi, si semel 
congressi essent fratres, digressus ubi futurus esset dubitari 
licuisset. Propagatum est ubi negligentia editorum; praebet 
eam vocem corrector Medicei, at prima manus habet modo, 
quod satis ostendit hie quoque legendum esse quomodo. 
«antum e digressu potissimum fratris luctum praevideret signi- 
ficavit scriptor Att. 3, 9, 1 et Q. fr. 1, 3, 5. 

Att. 7, 7, 1: Illud fputato non adscribis: et tibi 
gratias egit. Dionysii Ciceronis servi laudem multis verbis 
praedicavit Atticus, cui ille domini litteras reddiderat. Unnm 

non adscripsit, quod Cicero vel maxime exspectaverat qnodqne 
ei pluris erat quam illa onmia. Quaeritur de putalo, quod 
cum Orellius in illo purgato mutandum esse censuit prorsus 
somniavit. Purgatur qui criminis insimulatus est, at Dionysio 
ipse Cicero Att. 7, 4, 1 praeclarum testimonium dederat. 
Divinatione hie opus est neque habeo quo coniecturam quam 
proponam defendam, si non sna se probabilitate commendabit. 
Scribendum est: Illud quod caput erat non adscribis. 
Cf. Att. 13, 21, 7: Quod caput est ipsum non novi. 

Att. 7, 13, 2: Itaque nee praesidium cuius 
parandi causa ad urbem retentus est nee locum 
ac sedem praesidii ullam video. Exagitat scriptor Pom- 
peium propter fugae turpitudinem omniumque rerum desperatio- 
nem. Hie primum ipsa verborum structura cuius parandi 
causa retentus est habet quo offendat, dicendum erat 
cuius comparatione vel simile quid. Gravior dubitatio 
aliunde exoritur. Nee enim scimus omnino ad urbem commo- 
ratum esse Pompeium, nee hie eins rei commemoratio apta, 
nbi faga perturbatissima ei crimini datur. Immo id ipsum 
quod fugae ansam praebuit, ut praesidium pararet, eum assecutum 
non esse conquerendum erat. Quod ut scriptoris verbis. signifi- 
cetur ita mutanda sunt: cuius parandi causa ab urbe 
profectus est. Idem fere dicit Att. 8, 11, 2: Nee vero 
ille urbem quod eam tueri non posset reliquit, sed 
hoc a primo cogitavit exercitus conficere maximos. 
Corruptela nata est cum voce retentis quae paullo post 
legitur, tum litterarum c et n facili mutatione. Cuius muta- 
tionis exemplum cum iam in priore huius disputationis parte 
Att. 9, 26, 3 se obtulerit, duo alia latent adhuc, alterum 
Att. 7, 22, 2: f Recte sit censeo cedendum de 
oppidis his, ubi quae statim sequuntur Terentiam habebis 
Idibus (cf. in ep. proxima § 2: mutavi consilium de 
mulieribus quas ut scripseram ad te Komam remitte- 
bam) suadent ut legatur: Terentia sibi censet cedendum. 
Alterum exstat or. pro Sestio § 24: id autem foedus meo 
sanguine ictum sanciri posse dicebant. Ubi ut ferri 
aR«i. f. w'ot. 91. g. xn. 18 

possit ictum pro si ictum esset, cum sententia perversa 
est, quae requiril non sanciri posse sed sanciendum esse, 
tum vocis ictum nee collocatio placet et supervacanea est, 
cum de foedere facto iam dictum sit. Omnis difficultas toUetur, 
si ictum mutabimus in tantum. Quod in eadem epistola 
Att. 7, 13 paullo post legitur huic tradita urbs est nuda 
praesidiis, ostendit recte Att. 7, 17, 1 cum Mediceo 
scripsisse Ernestium, quem recentiores sequi noiuerunt: nemo 
enim unquam tantum de urbanis praesidiis detraxit. 
In eadem epistola 17 mox omniaque et cumulate mutanda 
sunt in omniaque ei cumulate, ut fam. 11, 13, 3: Suc- 
clamatum est et frequenter a militibus Ventidianis in 
succlamatum est ei frequenter. 

Att. 8, 3, 4: f In te cepi Capuam non quo munus 
illud defugerem, sed sie ne causam. Ita Y. cepit pr. M. 
sine causa M. Initium huius loci quomodo constituendum sit 
dubitari nequit. Nihil profici Orellii lectione lente cepi 
ostendunt iam quae statim sequuntur dixi me nihil susceptu- 
rum — itaque habui nihil omnino negotii, magis etiam 
ostendunt duo alii loci 8, 11, d, 5 cum a me Capuam 
reiiciebam et 8, 12, 2: Capuam — accipere nolui, ex 
quibus sequitur hie unice verum esse nolui accipere Capuam. 
Plus difficultatis creant verba sed sie ne causam, in quibus 
miror editores acquievisse. Primum offendor voce sie, pro qua 
Teqniritur propterea; deinde ad causam ex antecedentibus 
Bive accipiendi sive defugiendi notionem suppleveris, nulla effi- 
cietur sententia. Illud apparet requiri hie quo cur Cicero 
Capuam accipere noluerit significetur. Quod ipsum a scriptore 
significatum est duobus illis locis quos attulimus, ubi dicit se 
metuisse ne si Capuam teuere non potuisset optimatium causam 
prodidisse videretur. Quae cum ita sint, viam monstrantibus 
iis quae leguntur 12, 2, 2: Capuam accipere nolui non 
solum ignaviae dedecns sed etiam perfidiae suspicio- 
nem fugiens, hie ego andaci sane at necessaria nt opinor 
mutatione scribo: sed suspicionem cavebam. Lacera vocis 
Baspicionem vestigia praebent sicne vel sine. Cavebam 
coeptam semel corruptelam facile sequebatur. 

Att. 8, 12, 5: Quare nunc saltem ad illos calcalos 
revertamar qnos tum abiecimus, ut non solum glorio- 
sis consiliis utamur, sed fin paullo salubribus. Locum 
desperatum attrectare si licet, legendum propono sed etiamsi 
turpicule, ut in simili re exstat Att. 4, 5, 1: subturpicula 
mihi videbatur esse ■Ka'KivcdSla, sed valeant recta 
vera honesta consilia. Eodem ducere videri potest quod 
B I et corr. M praebent etiam paullo. 

Att. 9, 7, a, 1: Nos nisi id quod nostro iudicio 
Caesarem facere oportere existimamus, ut simul 
Bomam venerit agat de reconciliatione gratiae suae 
et Pompeii, id eum factufum ex ipso cognovissemus, 
te hortari desineremus ut velles iis rebus Interesse. 
Lectio vulgo recepta si vera est, Baibus et Oppius Ciceroni ut 
Bomam ad pacem reconciliandam redeat propterea suadent, 
quod ne Caesari quidem pace quicquam antiquius esse ex ipso 
cognoverunt. At tantum abest ut de hoc Caesaris consilio iis 
persuasum sit, ut paullo post scribant: sed cum etiamnum 
quid facturus Caesar sit magis opinari quam scire 
possimus, non possamus nisi hoc, et: nos ad Caesarem 
scribemus ut nos certiores faciat. Inde quod hie propter 
Caesaris consilii ignorationem aliquid certi suadere se posse 
negant, efficitur duobus enuntiatis contrarie relatis quae ante- 
cedunt nihil aliud dici posse nisi quod consilium daturi essent, 
si vel bellum yel pacem Caesarem cupere novissent. Ac de 
hello quidem paullo post dicitur, hie apparet particula nisi 
sententiam perverti, requiri si, quod ut corrumperetur ansam 
praebttit antecedens nos. Beliquum est ut te hortari desi- 
neremus emendetur. Cogitabam de non inserendo, cum vidi 
vocem desineremus a Mediceo omitti, accessisse demum in 
Asc. sec. ; iam satis elucet scribendum esse te hortaremur, 
cuius vocis postremae litterae ur cum sequenti ut absorptae 
essent, latius corruptela progressa est, 

Att. 9, 13, 7: Pompeio nunc putat satisfactum; 
beneficio Caesaris movetur; sedtamen movetur magis 
tprospectaret. Quod ad Att. 8, 12, 5 dixi de hoc quoqu6 

18* 

loco praefandum est. Agitur de Lentulo qui Puteolis in hortis 
se occultans (Att. 9, 11, 1) incerto utrum Caesaris an Pompeii 
partes sequeretur distinebatur indicio. Itaque nescio an in 
prospectaret lateat prospectu maritimo, ut facete quod 
de delectatione ex loci illius amoenitate percipienda valeret 
(cf. Att. 14, 13, 1: utrum magis tumulis prospectuque an 
ambulatione dX^i-revet delecter et fam. 7, 1, 1) ad desi- 
derium Lentuli Pompeium maritima fuga sequendi transtulisse 
scriptor censendus sit, quemadmodum de se ipso dixit Att. 
9, 10, 2: dies et noctes mare prospecto, evolare cupio. 

Att. 10, 1, 4: aut nos temeritatem bonorum sequa- 
mur aut audaciam improboi"um insectemur. Nee vocis 
nos Mc Ulla necessitas et coniunctivi requirunt ex quo dependeant; 
scribendum est aut necesse est temeritatem, quo recepto 
sententia congruit cum iis quae antecedunt aut mihi libere 
inter malos TroXiTevriov aut vel periculose cum bonis. 

Att. 10, 3, a: Facile patior quod scribit secum 
Tullum et Servium questos esse. Wescnbergius cum Att. 
9, 18, 2: Quid quod Servii filius, quod Titinii? quot 
in iis castris fuerunt, quibus Pompeius circumsi- 
deretur? vocem quot eliminandam esse rectissime iudicavit, 
illud quoque pro argumento attulit, quod praeter duos adules- 
centes Servium et Titinium haud multos Komanorum principum 
filios cum Caesare fuisse coniici liceat ex Att. 10, 3, a, ubi 
unus Volcatius Tullus adiiciatur. At de hoc ipso Volcatio valde 
dubitandum est. De Titinii adulescentis apud Caesarem man- 
sione dicitur Att. 9, 6, 6; 9, 9, 1; cum Servii filio coniungi- 
tur 9, 18, 2 et 9, 19, 2. Propterea fam mirum est 10, 3, 
a, 2 nullam eins mentionem fieri, Volcatium addi, de quo 
quattuor illis locis profundum silentium. Sed ne posse quidem 
Volcatii nomen recte se habere certissima ratiocinatione effici- 
tur ex iis quae leguntur 9, 19, 2. Vide modo verba scriptoris: 
Etiam equidem senatus consulta facta quaedam iam 
puto, utinam in Volcatii sententiam. Sed quid refert? 
Est enim una sententia omnium. Sed erit immitissi- 
mus Servius qui filium misit ad affligendum Pom- 
peium cum Pontio Titiniano. Hie Servium immitiorem 

quam Volcatium futurum esse aperte coniicit ex eo scriptor 
quod filinm misit, non igitur si quid video misit Yolcatius. 
Bestat ut 10, 3, a, 2 emendetur. Ibi Mediceus ne praebet 
quidem Tullum, sed Tulium, in quo latet Titinium. 

In epistola ad Att. 10, 4 foedissime corrupta, cuius aliquot 
menda in priore huius disputationis parte sustulisse mihi videor, 
restant leviora quaedam. Primum immerito § 9 verba ad 
senatum, quae iam Emestius sustulit, a recentioribus rursns 
invecta esse quivis semel monitus intelliget; deinde § 12: Tu 
Oppios Terentiae dabis. Iam enim urbis unum peri- 
culum est, ubiMoptimos praebet, legendumest: tu optimam 
spem Terentiae dabis (cf. Att. 13, 22, 5: sed id quidem 
in optima spe pono, pet. cons. § 32 in optima spe esse 
debebis, fam. 11, 13, 5: vos optimam spem habere volu- 
mus). Iam enim urbis nullum (quod Pius et Gronovius 
proposuerunt) periculum est; in iis quae statim sequuntur 
asterisco ante et cetera supersedere poterant editores. Senten- 
tiae integritas constat, modo pauca velut mecum communices 
vel simile quid, quae sermo familiaris spernere solet, suppleveris. 

Alt. 10, 8, 5: Non simul cum Pompeio mare trans- 
ierimus? omnino non potuimus. Silent editores de verbis 
non — transierimus, quae equidem frustra operam dedi ut 
intelligerem. Quid dici debuerit ostendit simillimus locus Att. 
8, 12, 3: Nee vero haec extrema quisquam potest iure 
rcprehendere quod mare non transierim. Id enim, etsi 
erat deliberatio omnis (ita verissime Orellius), tarnen obire 
non potui. Quo loco coUato nihil est apertius quam ante non 
simul excidisse nonnulla, quae si talia fere fuisse: nam si quis 
reprehenderit quod, nonsine probabilitate coniici licet, librarii 
oculos a nam si ad non simul aberravisse iudicandum erit. 

Att. 11, 6, 3: Sed ingero praeterita. Vide quaeso 
igitur quae restant. Ingero corruptum esse cum Orellio 
facile nobis persuadebimus. Coniecturam qua locum sanare sibi 
Visus est Orellius: p ergo praeterita, poterat illam quidem 
iis quae leguntur Att. 3, 15, 5: Sed pergo praeterita. 
Verum tarnen ob hanc causam — firmare; sed ibi cur 

praeterita commemorare pergat statim addit scriptor, hie ea 
quae sequuntur cur praeterita mittenda sint docent. Itaque 
scribendum essevidetur: sed non integra praeterita. Cf. si 
opus est Att. 4, 2, 6; 11, 15, 4; 9, 2, a. 

Att. 10, 18, 1: Nam illa Hortensina omnia f fuere 
infantia. Ita fiet: homo nequissimus a Salvio liberto 
depravatus est. Sine causa verba fuere infantia a recen- 
tioribus editoribus temptata sunt. Dicit Hortensii promissa vana 
et simulata fuisse, quemadmodum Att. 4, 16, 9 de Lentuli 
eiusque subscriptorum praevaricatione: accusatorum incredi- 
bilis infantia et Q. fr. 3, 4, 1: nihil accusatore Len- 
tulo subscriptoribusque eins est infantius. Contra 
haerendum erat in voce fiet, quae non dubito quin mutanda 
Sit in fuit. Cf. Att. 12, 6, 2: Verum hoc fuit? et Att. 13, 
10, 3: Nimirum id fuit: solvendo enini non erat. 

Att. 11, 14, 3: HS XXX potuisse mirarer, nisi 
multa de Fufidianis praediis. Et fadvideo tarnen. 
In re incerta non tarnen placet Orellii aveo. Cum Cicero 
tantam pecuniam redactam esse se miraturum esse dicat, nisi 
multa ex Fufidianis accedere persuasum haberet, in enuntiato 
quod particula tarnen continetur contrarium potius quam quod 
OreUius voluit inesse necesse est, neque sine aliqua probabilitate 
scribemus: Et diffido tarnen. Cf. in re simili Att. 12,43, 2: 
De Othone diffido fortasse quia cupio. 

Att. 12, 12, 1: Sed vercor ne minorem Tiji^j» 
habere videatur Ix-rpowo?. Ita Gronovius. exTpoTWfios 
Y. exToviifto« XZ. De fano Tulliae exstruendo agitur, cui in 
Arpinati quamvis ceteroqui aptissimo propter solitudinem patri 
gloriolam captanti locus parum honorificus forc videbatur. lam 
primum qui recte cogitaverit facile intelliget, in corrupta voce 
Graeca non adiectivum sed substantivum latere. Id e lectione 
quam praebent X Z una littera addita eliciemus. Scribendum 
enim est e sc t o ot i <r jt o §. 

Att. 12, 21, 1: Hoc quidem fecisset, etiamsi 
fRario admonitus esset. Cum in Bruti quodam Ubro 
Atticus multa reprehendisset, cetera ille non curavit, unnm 

quod vitiosum esse res ipsa docuit, corrigi iussit. Amicum ita 
negligi aegre ferens Cicero scripsit: Hoc quidem fecisset, 
etiamsi a librario admonitus esset. 

Att. 13, 20, 4: Quicquamne me putas curare 
fin toto quam ut ei ne desim? Id ago scilicet ut 
iudicia videar teuere. In hac Ciceronis de fama oratoria 
contemnenda disputatione cum recordor eorum quae leguntur 
Att. 2, 1, 2: quae nos scribimus adulescentulorum 
studiis excitati, et Att. 4, 2, 2 itaque oratio iuven- 
tuti nostrae deberi non puto, et praeterea praeclarae 
Madvigii emendationis qua locum conclamatum or. pro Sestio 
§ 14 sanavit, manum scriptoris restituisse mihi videor scribendo: 
Quicquamne me putas curare iuventutem quam ut 
ei ne desim? 

Att. 13, 22, 4: Etenim coheredes; a quis sine 
te opprimi f militia est. Ita Z M R. malitia I. Scri- 
bendum est: a quis sine te opprimi molestum est. 

Att. 13, 32, 3: Torquatus Romae est. Misi ut 
tibi daretur; Catulum et Lucullum ut opinor antea. 
His libris nova prooemia sunt addita, quibus eorum 
uterque laudatur. Eas f litteras volo habeas. Non 
placet quod Orellius proposuit: Eas SevTe^aq (cp^ovxiSai^, 
Scripsisse Cicero videtur: Ea si lecturus es volo habeas. 

Att. 15, 1, b, 2: Petivitque a me ut eam nee ambi- 
tiöse corrigerem. Sudaverunt editores in voce nee explicanda; 
at Med. praebet ne ambitiöse, in quo latet sine ambitione. 

Att. 16, 14, 1: Nihil erat plane quod scriberem; 
Nam cum Puteolis essem, qüotidie aliquid novi d© 
Octäviano, multa etiam falsa de Antonio. Num falsa 
potissimum Cicerouem cum amico per litteras communicasse crede- 
mns? Immo legendum est salsa, cf. Att. 16, 12: negotia salsa, 

Att. 13, 21, 3: De Critonio si quid f esset; certe 
ne de Metello et Baibin o. Haec fortasse ita refingenda 
sunt: deCritonio si quid scies et certiora de Metello 
et Balbo minore. 

Putbusii. H. A. Koch. 



